Renata Sabljak

**Renata Sabljak** (Zagreb, 2. lipnja 1977.) hrvatska je glumica i pjevačica.

## Biografija

Sabljak je pjevačku karijeru započela 1992. u dobi od 15 godina u Turbo Limach Showu, u kojem je te sezone i pobijedila. Zapažene je nastupe ostvarila i u Prvom pljesku, na Dori (1999. i 2000.), Zadarfestu (1998.) te u emisiji "Napokon nedjelja" sa Ðanijem Stipaničevim.

Obrazovanje je stekla na Akademiji dramske umjetnosti Sveučilišta u Zagrebu, završni semestar glume na Sveučilištu Ohio, SAD, a solo pjevanje u glazbenoj školi "Blagoje Bersa".

Njezin umjetnički put na kazališnim daskama u današnjoj matičnoj kući Kazalište Komedija započeo je premijerom predstave "Mali dućan strave", 15. veljače 2002. godine. Nakon toga uslijedile su brojne glumačke uloge, kako u Komediji, tako i u drugim kazalištima.

## Kazalište

### ZGK "Komedija"

* Mali dućan strave (mjuzikl, uloga Chiffon)
* Svoga tela gospodar (drama, uloga Marice - Festival glumca, Nagrada Ivo Fici za najboljeg mladog glumca ili glumicu do 28 godina 2005. godine)
* Chicago (mjuzikl, uloga Roxie Hart - nominacija za Nagradu hrvatskog glumišta za najbolje umjetničko ostvarenje u opereti ili mjuziklu)
* Majka Hrabrost i njezina djeca (drama, uloga Yvette)
* Skidajte se do kraja (mjuzikl, uloga Georgie Bukatinski)
* Aida (mjuzikl, uloga Aide - Nagrada hrvatskog glumišta za najbolje umjetničko ostvarenje u opereti ili mjuziklu - ženska uloga za sezonu 2005./2006.)
* Uhvaćen u mrežu
* Briljantin (mjuzikl, uloga Sandy Dumbrowski - Nagrada hrvatskog glumišta za najbolje umjetničko ostvarenje u opereti ili mjuziklu - ženska uloga za sezonu 2007./2008.)
* Jalta, Jalta (mjuzikl, uloga Nine Filipovne - nominacija za Nagradu hrvatskog glumišta za najbolje umjetničko ostvarenje u opereti ili mjuziklu)
* Cabaret, (mjuzikl, uloga Sally Bowles)
* Breza, (balet, uloga Breze)
* Broadway u Komediji – Inventura
* Čekajući epitaf (drama, uloga Ardelije)
* Sluga dvaju gospodara (drama, uloga Beatrice / Federigo)
* Spamalot, (mjuzikl, uloga Gospa od Jezera)

### Kazalište "Mala scena"

* Vagon prvog razreda

### GK "Žar ptica"

* Ti i ja – mali medo
* Čudesni svijet brojeva (uloga Nulica)
* Čarobna flauta (uloga Mala Do - nagrada za najbolju animaciju lutke)

### KD "Kufer"

* U noći – u toj nagrađenoj predstavi Sabljak igra dvije uloge - Tinka / Ružica

### Dubrovačke ljetne igre

* Ondine (uloga Ondine - nagrada Orlando za umjetničko ostvarenje 2006.)
* Don Quijote (uloga Kupida)
* San ljetne noći (uloga Puk / Filostrat)

### HNK Split

* Spli’ski akvarel (uloga Perine Štrambera)

### Kazalište "Trešnja"

* Ljepotica i zvijer (mjuzikl, uloga Belle - Nagrada hrvatskog glumišta za najbolje umjetničko ostvarenje u opereti ili mjuziklu - ženska uloga za sezonu 2007./2008.)

## Film, televizija i festivali
Sabljak se pojavila kao glumica i pjevačica u filmu i istoimenoj seriji *[[Holding (2001.)|Holding]]*, u brojnim pjevačkim nastupima u emisijama "Žutokljunac", "Napokon nedjelja", "Hrtić-hitić", "Zlatni gong" te u radio-dramama i emisijama za djecu. Na mnogobrojnim festivalima je također bila zapažena, neki od njih su Šibenski festival djeteta, Zadarfest, Festival kajkavske popevke, Dora, Neumfest, Arenafest i Prvi pljesak.

## Sinkronizacija animiranih filmova
Sabljak posuđuje glas u sinkronizacijama animiranih filmova za HTV i Disney:

## Vanjske veze
* Profil na stranici Kazališta Komedija 
*